Ir-Regolament tal-Kunsill (KEFA, KEE, Euratom) Nru 2459/98
tat-12 ta' Novembru 1998
li jemenda Regolament (KEE, Euratom, KEFA) Nru 260/68 li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej
IL-KUNSILL TA' L-UNJONI EWROPEA
Wara li kkonsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej;
Wara li kkonsidra l-Protokoll dwar il-Privileġġi u l-Immunitajiet tal-Komunitajiet Ewropej, u partikolarment l-Artikolu 13 tiegħu,
Wara li kkonsidra il-proposta mill-Kummissjoni,
Billi, wara li kkunsidra r-Regolament tal-Kunsill (KE, KEFA, Euratom) Nru 2458/98 tat-12 ta' Novembru 1998 li jemenda Regolament (KEE, Euratom, KEFA) Nru 259/68 li jistabbilixxi r-Regolamenti tal-Persunal għall-uffiċjali u l-kondizzjonijiet ta' l-impieg applikabbli għall-aġenti l-oħra tal-Komunitajiet Ewropej u r-Regolamenti l-oħra applikabbli għalihom f'dak li għandu x'jaqsam ma' l-istabbiliment ta' remunerazzjoni, pensjoni u jeddijiet finanzjarji oħra f'euros [1], ir-Regolament tal-Kunsill (KEE, Euratom, KEFA) Nru 260/68 [2] għandu jkun emendat,
ADOTTA DAN IR-REGOLAMENT:
Artikolu 1
Fir-Regolament (KEE, Euratom, KEFA) Nru 260/68 it-termini "Franki Belġjani" għandha tkun mibdula bit-termini "euros" u l-ammonti espressi fi Franki Belġjani huma mibdula bl-ekwivalent tagħhom f'unitajiet euro bir-rata tal-kambju stabbilita mill-Kunsill.
Ir-regoli li għandhom x'jaqsmu ma' l-irrotondar ta' ammonti stabbiliti fir-Regolament tal-Kunsill (KE) Nru 1103/97 tas-17 ta' Ġunju 1997 dwar ċerti dispożizzjonijiet li għandhom x'jaqsmu ma' l-introduzzjoni tal-euro [3], għandhom ikunu applikabbli.
Artikolu 2
"L-Artikolu 8
Taxxa għandha tinġabar permezz ta' tnaqqis minn ras il-għajn. L-ammont għandu jkun irrotondat 'l isfel sa wieħed-minn-mija ta' euro."
Artikolu 3
Fl-1 ta' Jannar 1999, skond dan ir-Regolament, il-Kummissjoni għanda teffettwa l-konverżjoni f'euros tal-ammonti fi Franki Belġjani fir-Regolament tal-Kunsill (KEE, Euratom, KEFA) Nru 260/68; dawn il-valuri għandhom ikunu ippubblikati fil-Ġurnal Uffiċjali tal-Komunitajiet Ewropej f'Jannar 1999.
Artikolu 4
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mil-1 ta' Jannar 1999.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Novembru 1998.